wannaphong/clean_thaiwikipedia huggingface dataset:
# ยุทธการที่ป่าเฮือร์ทเกิน
ยุทธการที่ป่าเฮือร์ทเกิน  เป็นหนึ่งในการสู้รบอย่างดุเดือด ตั้งแต่วันที่ 19 กันยายน ถึง วันที่ 16 ธันวาคม ค.ศ. 1944 ระหว่างกองทัพอเมริกันและกองทัพเยอรมันบนแนวรบด้านตะวันตกในช่วงสงครามโลกครั้งที่สองในป่าเฮือร์ทเกิน พื้นที่ประมาณ 140 ตารางกิโลเมตร (54 ตารางไมล์) ระยะทางประมาณ 5 กิโลเมตร (3.1 ไมล์) บนทางด้านตะวันออกของชายแดนเบลเยียม-เยอรมนี มันเป็นการสู้รบที่ยาวนานที่สุดบนพื้นที่ของเยอรมนีในช่วงสงครามโลกครั้งที่สองและเป็นการสู้รบเพียงลำพังที่ยาวนานที่สุดที่กองทัพสหรัฐเคยสู้รบRegan, More military blunders, p.178.

เป้าหมายตอนแรกของผู้บัญชาการกองทัพสหรัฐคือการตรึงกองทัพเยอรมันในพื้นที่เพื่อป้องกันไม่ให้พวกเขาได้รับการเสริมกำลังบนแนวหน้าที่อยู่ห่างไกลจากทางเหนือในยุทธการที่อาเคิน ที่กองทัพสหรัฐกำลังสู้รบกับเครือข่ายแนวซีคฟรีทของเมืองอุตสาหกรรมป้อมปราการและหมู่บ้านที่เต็มไปด้วยป้อมปืนกล หินดักรถถัง และทุ่นระเบิด เป้าหมายที่สองคืออาจจะรุกล้ำเข้าไปแนวหน้า เป้าหมายทางกลยุทธวิธีเบื้องต้นของสหรัฐคือการยึดเอาชมิดต์และเคลียร์ Monschau ในขั้นที่สอง ฝ่ายสัมพันธมิตรต้องการที่จะรุกข้ามแม่น้ำรัวร์ ซึ่งเป็นส่วนหนึ่งของปฏิบัติการควีน

จอมพลไรช์ วัลเทอร์ โมเดิล ได้มีความตั้งใจที่จะทำให้ฝ่ายสัมพันธมิตรถูกผลักดันไปจนถึงหยุดชะงัก ในขณะที่เขาเข้าแแทรกแซงน้อยลงในความเคลื่อนไหวของหน่วยในแต่ละวันกว่ายุทธการที่อาร์เนม เขายังคงปกปิดข้อมูลข่าวสารเกี่ยวกับสถานการณ์ด้วยตัวเขาเองได้อย่างเต็มที่ ชะลอการรุกคืบหน้าของฝ่ายสัมพันธมิตร ก่อให้เกิดคนเจ็บและตายอย่างหนักและใช้ประโยชน์จากป้อมปราการที่ชาวเยอรมันเรียกว่า กำแพงตะวันตก เป็นที่รู้จักกันดีในฝ่ายสัมพันธมิตรคือ แนวซีคฟรีท ป่าเฮือร์ทเกินได้สร้างความเสียหายแก่กองทัพสหรัฐที่หนึ่ง จำนวนที่ถูกฆ่าและบาดเจ็บอย่างน้อย 33,000 นาย รวมถึงความสูญเสียทั้งการสู้รบและไม่ได้สู้รบ, โดยมีการประเมินสูงสุดอยู่ที่ 55,000 นาย เยอรมนีมีจำนวนที่ถูกฆ่าและบาดเจ็บ 28,000 นาย เมืองอาเคินในทางตอนเหนือถูกตีแตกในที่สุด เมื่อวันที่ 22 ตุลาคม ที่ความเสียหายสูงต่อกองทัพสหรัฐที่ 9  แต่พวกเขาล้มเหลวในการก้่าวข้ามแม่น้ำรัวร์หรือแย่งชิงการควบคุมเขื่อนจากเยอรมนี การสู้รบครั้งนี้ได้มีความเสียหายสูงจนอธิบายว่า ฝ่ายสัมพันธมิตร"ได้พบความปราชัยครั้งสำคัญครั้งแรก" ด้วยชื่อเสียงที่มอบให้กับโมเดิลWhiting, Battle of Hurtgen Forest, pp.xi-xiv, 271–274.

เยอรมนีได้ทำการปกป้องพื้นที่อย่างดุเดือดเพราะมันได้ถูกทำให้กลายเป็นพื้นที่สำหรับการรุกฤดูหนาวในปี ค.ศ. 1944 ปฏิบัติการเฝ้าดูไรน์(ต่อมาได้เป็นที่รู้จักกันคือ ยุทธการตอกลิ่ม) และเนื่องจากภูเขาที่จะสามารถสั่งการไปยังเขื่อนรัวร์, ที่อ่างเก็บน้ำรัวร์ที่สำคัญ (Rurstausee) ฝ่ายสัมพันธมิตรได้ล้มเหลวในการยึดพื้นที่หลังประสบความปราชัยหลายครั้งอย่างหนักและเยอรมนีได้ประสบความสำเร็จในการยึดครองภูมิภาคแห่งนี้จนกระทั่งพวกเขาจะเปิดฉากการโจมตีครั้งสุดท้ายในป่าอาร์แดนWhiting p. 274 ครั้งนี้ได้เปิดฉากขึ้นเมื่อวันที่ 16 ธันวาคม ซึ่งการรุกที่ป่าเฮือร์ทเกินได้จบลง  ยุทธการตอกลิ่มได้รับความสนใจจากสาธารณชนอย่างกว้างขวาง และปล่อยให้การต่อสู้ที่ป่าเฮือร์ทเกินถูกลืมเลือนหรือรู้จักได้น้อยลง

ความเสียหายทั้งหมดของการทัพแนวซีคฟรีทในทหารอเมริกันนั้นใกล้เคียงอยู่ที่ 140,000 นายThe Siegfried Line Campaign. Charles B. MacDonald. Ch.27
# ภาษาดั้งเดิม
ภาษาดั้งเดิม (proto-language) เป็นภาษาที่สมมุติว่ามีอยู่ในอดีต และเป็นภาษาบรรพบุรุษของภาษาในปัจจุบัน ซึ่งมีความสัมพันธ์กันทางเชื้อสาย ภาษาดั้งเดิมได้มาจากการสืบสร้างด้วยวิธีการเปรียบเทียบภาษาที่คล้ายคลึงกัน เช่น ภาษาไทดั้งเดิม (Proto-Tai) เป็นภาษาที่สืบสร้างมาจากภาษาไทกลุ่มต่าง ๆ ในปัจจุบัน ได้แก่ ภาษาไทกลุ่มตะวันตกเฉียงใต้ เช่น ไทย ลาว  ภาษาไทกลุ่มกลาง เช่น จ้วงใต้ โท้  และภาษาไทกลุ่มเหนือ เช่น จ้วงเหนือ ปูยีพจนานุกรมศัพท์ภาษาศาสตร์ (ภาษาศาสตร์ทั่วไป) ฉบับราชบัณฑิตยสภา พิมพ์ครั้งที่ ๑ พ.ศ. ๒๕๖๐
# มัสยิดใหญ่แห่งซีอาน
มัสยิดใหญ่แห่งซีอาน  เป็นมัสยิดที่ใหญ่ที่สุดในประเทศจีน. โดยเป็นที่ทำการละหมาดในเขตชุมชนมุสลิมในซีอาน และบริเวณนี้เป็นสถานที่ท่องเที่ยวที่โด่งดังอีกด้วย ตัวมัสยิดส่วนใหญ่ถูกสร้างในช่วงต้นของราชวงศ์หมิง โดยมีตึกอยู่กว่า 20 หลังในลานทั้งห้า และมีพื้นที่ 12,000 ตารางเมตร

ศัพทมูลวิทยา
มัสยิดนี้เป็นที่รู้จักกันในชื่อมัสยิดฮว่าเจว๋  ซึ่งมาจากที่ตั้งของมัสยิดที่เส้นทางฮั่วเจว๋ 30 บางครั้งอาจจะถูกเรียกว่ามัสยิดใหญ่แห่งตะวันออก  เช่นกัน เพราะมันตั้งอยู่ทางตะวันออกของมัสยิดเก่าแก่แห่งหนึ่งที่มีชื่อว่ามัสยิดต้าเสว๋สี 

ประวัติ
มัสยิดนี้เริ่มสร้างในสมัยจักรพรรดิหงอู่ของราชวงศ์หมิง แล้วต่อเติมในสมัยราชวงศ์ชิง

ใน ค.ศ.1956 มีการประกาศให้มัสยิดนี้เป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติ แล้วกลายเป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติใน ค.ศ.1988 มัสยิดนี้เป็นที่ละหมาดของชาวมุสลิมเชื้อสายจีน ซึ่งส่วนใหญ่เป็นชาวหุย

โครงสร้าง
มัสยิดนี้มีลานอยู่ห้าแห่ง โดยที่ตัวมัสยิดอยู่ลานที่สี่ แต่ละลานจะมีอนุสรณ์ที่แตกต่างกัน เช่น ในลานแรกจะมีประตูที่สร้างในสมัยราชวงศ์ชิง ส่วนลานที่สี่จะมีศาลาฟีนิกซ์ ซึ่งเป็นศาลาสวนรูปหกเหลี่ยม มีกำแพงหลายแห่งที่มีภาพของนก, พืช, วัตถุ และตัวอักษรทั้งภาษาจีนและอาหรับ ในลานที่สองมีศิลาจารึกสองอันที่เขียนโดยมี่ ฟูจากราชวงศ์ซ่งและDong Qichangจากราชวงศ์หมิง

และโดยรวมแล้ว ตัวมัสยิดเป็นสิ่งก่อสร้างที่ผสมระหว่างสถาปัตยกรรมจีนกับอิสลาม ตัวอย่างเช่นตึกรูปทรงจีนที่หันไปทางเหนือและใต้จากแบบ ฮวงจุ้ย ตัวมัสยิดหันไปทางตะวันตกไปทางมักกะฮ์, ที่มากไปกว่านั้น คือลายอักษรที่ผสมกันระหว่างภาษาจีนและอาหรับ เรียกว่าซีนี โดยเป็นรูปภาษาอาหรับในแบบเขียนภาษาจีน นักวิชาการบางท่านกล่าวว่ามีเจดีย์สูงเท่าตึกสามชั้น รูปแปดเหลี่ยมในลานที่สาม มีชื่อว่า เชิ่งซินโหลว (Shengxinlou) หรือ “สำรวจหอหัวใจ” (Examining the Heart Tower) ที่มีหน้าที่เป็นหออะษานของมัสยิด

ส่วนหอละหมาดเป็นตึกที่มีหลังคาทรงปั้นหยาสีเขียวขุ่น, โตวกง (dougong; ที่ค้ำไม้), หน้ามุขที่มีเสาหกต้น และประตูห้าบาน

ภาพ

ดูเพิ่ม
 ศาสนาอิสลามในประเทศจีน
 ประวัติศาสตร์อิสลาม
 รายชื่อมัสยิดที่เก่าแก่ที่สุดในโลก
 รายชื่อมัสยิดที่โด่งดัง
 รายชื่อมัสยิดในประเทศจีน
# ปีเตอร์ ลินช์
ปีเตอร์ ลินช์  เกิดเมื่อวันที่ 19 มกราคม ค.ศ. 1944 เป็นนักลงทุนและผู้จัดการกองทุนรวม ปีเตอร์ ลินช์บริหารกองทุนที่มีชื่อว่ากองทุนมาเจลลัน (Magellan Fund) ซึ่งอยู่ภายใต้สังกัดของบริษัทหลักทรัพย์จัดการกองทุนฟิเดลลิตีอินเวสเมนส์ (Fidelity Investments) ผลงานการบริหารกองทุนมาเจลลัน ของปีเตอร์ ลินช์ระหว่างปี ค.ศ. 1977 ถึง ค.ศ. 1990 ทำผลตอบแทนจากการลงทุนเฉลี่ยต่อปีได้ 29.2% ต่อปี ในช่วงที่เขาบริหารกองทุน กองทุนของปีเตอร์ ลินช์เติบโตจาก 18 ล้านเหรียญเป็น 14,000 ล้านเหรียญ แนวคิดในการลงทุนที่มีชื่อเสียงของปีเตอร์ ลินช์คือจงลงทุนในหุ้นที่คุณรู้จักและจงมองหาหุ้น 10 เด้ง ปีเตอร์ ลินช์มีผลงานหนังสือหลายเล่ม เล่มที่มีชื่อเสียงมากที่สุดคือ เหนือกว่าวอลล์สตรีท (One Up on Wall Street)
# เพลงชาติสาธารณรัฐซานมารีโน
เพลงชาติสาธารณรัฐซานมารีโน เป็นเพลงชาติของสาธารณรัฐซานมารีโน คำร้องประพันธ์โดย Federico Consolo นักไวโอลินและนักแต่งเพลงชาวอิตาเลียน และแทนเพลง Giubilanti d'amore fraterno ในฐานะเพลงชาติในปี 1894 เพลงชาตินี้เป็นหนึ่งในไม่กี่เพลงที่ใช้อย่างไม่มีทางการ (รวมถึง สเปน บอสเนียและเฮอร์เซโกวีนา และ คอซอวอ) และเรียกกันง่ายๆว่า "Inno Nazionale" (เพลงชาติ) ไม่ค่อยมีใครรู้จักและแทบจะไม่คุ้นเคยกับชื่อเพลงนี้ แต่ "Inno Nazionale" เล่นเพลงเป็นประจำในรัฐของ ซานมารีโนโดยกองดุริยางค์กองทัพซานมาริโน ในช่วงเทศกาลประจำชาติ
เนื้อเพลง
 ภาษาอิตาลี    ภาษาไทยO antica Repubblica
Onore a te virtuosa
Onore a te. (repeat stanza)

Generosa fidente,
Virtuosa,
O, Repubblica.

Onore e vivi eterna
Con la vita
E gloria d'Italia.

O Antica Repubblica
Onore a te.โอ สาธารณรัฐอันเก่าแก่
ด้วยเกียรติของเจ้า ความคุณธรรม
ด้วยเกียรติของเจ้า (ซ้ำ)

ความเอื้อเฟื้อ ความซื่อสัตย์
คุณงามความดี
โอ สาธารณรั

ด้วยเกียรติและชีวิตนิรันดร์
ด้วยชีวิต
และอันรุ่งโรจน์แห่งอิตาลี

โอ สาธารณรัฐอันเก่าแก่
ด้วยเกียรติของเจ้า

แหล่งข้อมูล
เพลงชาติซานมารีโน คำบรยายภาษาไทย
# ชิงชี่
ชิงชี่  เป็นพืชในสกุลชิงชี่ ลักษณะเป็นไม้พุ่มหรือรอเลื้อย มีหนาม ใบรูปขอบขนาน รูปใบหอกหรือแกมรูปไข่ ยาว 10-30 เซนติเมตร โคนใบมนหรือกลม ก้านใบยาว 1-2 เซนติเมตร ดอกออกเป็นช่อสั้น ๆ ตามซอกใบ มี 2-7 ดอก ก้านดอกยาว 0.6-2 เซนติเมตร มีขนสั้นนุ่ม กลีบเลี้ยงรูปไข่แกมรูปขอบขนาน ยาว 0.6-1 เซนติเมตร กลีบดอกสีขาว กลีบคู่บนรูปขอบขนานหรือรูปใบหอก มีสีเหลืองหรือสีม่วงแซม ยาว 1-2 เซนติเมตร ปลายกลีบดอกกลม โคนกลีบเรียวแคบ ก้านชูอับเรณูยาว 1.5-2.5 เซนติเมตร รังไข่เกลี้ยง ก้านชูเกสรเพศเมียยาว 1.5-3 เซนติเมตร ออกดอกช่วงเดือนเมษายน-สิงหาคม ผลรูปกลมหรือรี ยาว 3-7 เซนติเมตร ผนังหนาสีส้มแดง มีริ้วตื้น ๆ หรือเรียบ ภายในมีเมล็ดรูปไตสีแดงเข้ม ยาวประมาณ 7 มิลลิเมตร จำนวนมากสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 136, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

ชิงชี่มีถิ่นกำเนิดในบังกลาเทศ, จีนตอนใต้และเอเชียตะวันออกเฉียงใต้ ขยายพันธุ์ด้วยการเพาะเมล็ด ชิงชี่เป็นไม้ประดับที่ปลูกในที่ที่มีแสงแดดและความชื้นปานกลาง รากใช้เป็นยาแก้ไข้ ขับลม ขับปัสสาวะ รักษาโรคกระเพาะอาหาร
# หวัง นา
หวังนา (25 กุมภาพันธ์ ค.ศ. 1990 –) เป็นนักวอลเลย์บอลหญิงชาวจีน ที่ได้รับรางวัลเหรียญเงิน วอลเลย์บอลหญิงชิงแชมป์โลก 2014

สังกัดสโมสร
  เจ้อเจียง (2009–2019)
  สุพรีม ชลบุรี อีเทค (2019)

รางวัล
สโมสร
ไทยแลนด์ลีก ฤดูกาล 2018-19 - 16px รองชนะเลิศ, ร่วมกับ สุพรีม ชลบุรี อีเทค
วอลเลย์บอลหญิงไทยเดนมาร์คซูเปอร์ลีก 2019-16px  ชนะเลิศ สุพรีม ชลบุรี อีเทค
วอลเลย์บอลหญิงชิงแชมป์สโมสรเอเชีย 2019 - 16px รองชนะเลิศ, ร่วมกับ สุพรีม ชลบุรี อีเทค

ทีมชาติ
วอลเลย์บอลหญิงชิงแชมป์โลก 2014 - Image:Med 2.png เหรียญเงิน
# เฮโล (กลุ่มดนตรีเกาหลีใต้)
เฮโล (อังกฤษ:HALO/Halo;เกาหลี:헤일로) ซึ่งเป็นชื่อย่อมาจาก Hexagon of Absolute Light and Organization เป็นกลุ่มบอยแบนด์สัญชาติเกาหลีใต้ สังกัดค่ายHistar Entertainment เปิดตัวอย่างเป็นทางการเมื่อ 26 มิถุนายน 2014 กับซิงเกิ้ล Fever ปัจจุบันประกอบด้วยสมาชิกทั้งหมด 6 คน ได้แก่ ดีโน, อินแฮง, โออุน, แจยง, ฮีชอล และ ยุนดง

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ โรมัน ไทย โรมัน ไทย Dino ดีโน Jo Sung Ho โจ ซ็องโฮ  Inhaeng อินแฮง Lee In Haeng อี อินแฮง  Ooon โออุน Jung Young Hoon จอง ย็องฮุน  Jaeyong แจยง Kim Jae Yong คิม แจยง  Heecheon ฮีชอล Kim Hee Cheon คิม ฮีชอล  Yoondong ยุนดง Kim Yoon Dong คิม ยุนดง 

ผลงาน
สตูดิโออัลบั้ม
 Title Album details Peak chart positions Sales JPN Japanese HALO no Fushigi na Restaurant Released: September 6, 2017
Label: Histar Entertainment, Pony Canyon
Formats: CD, digital download 57 JPN: 1,117

อีพี
 Title Album details Peak chart positions Sales KOR Korean Young LoveReleased: December 3, 2015
Label: Histar Entertainment, Interpark
Formats: CD, digital download 14KOR: 4,136+Cumulative sales of Young Love: Happy DayReleased: September 2, 2016
Label: Histar Entertainment, Interpark
Formats: CD, digital download 14KOR: 2,446+ Here I AmReleased: July 6, 2017
Label: Histar Entertainment, Interpark
Formats: CD, digital download 16 KOR: 2,427+

ซิงเกิลอัลบั้ม
 Title Album details Peak chart positions Sales KOR JPN Korean 38°CReleased: June 26, 2014
Label: Histar Entertainment, LOEN Entertainment
Formats: CD, digital download 17  rowspan="3" KOR: 6,465+ Hello HALOReleased: November 20, 2014
Label: Histar Entertainment, LOEN Entertainment
Formats: CD, digital download 6KOR: 8,701+ Grow UpReleased: May 28, 2015
Label: Histar Entertainment, Interpark
Formats: CD, digital download 11KOR: 5,985+ Japanese Heaven HeavenReleased: July 8, 2016
Label: Histar Entertainment, Pony Canyon
Formats: CD, digital download rowspan="3"   50 JPN: 1,405 JasmineReleased: March 15, 2017
Label: Histar Entertainment, Pony Canyon
Formats: CD, digital download 20 JPN: 2,953 LiarReleased: January 31, 2018
Label: Histar Entertainment, Pony Canyon
Formats: CD, digital download 41 JPN: 1,779

ซิงเกิล
 Title Year Peak chart  positions Sales Album KOR JPN Korean "Fever" (체온 뜨거워) 2014 —  rowspan="8"  rowspan="8"  38°C "Come On Now" (어서이리온now) — Hello HALO "Surprise" (서프라이즈) 2015 —  "While You're Sleeping" (니가 잠든 사이에) — Grow Up "Feels Good" (느낌이 좋아) — Young Love "Mariya" (마리야) 2016 — Happy Day "Here I Am" (여기여기) 2017 — Here I Am "O.M.G."  2018 —  Japanese "Fever" 2015 rowspan="3"   — rowspan="3"   "Heaven Heaven" 2016 50 Heaven Heaven "Jasmine" 2017 20 Jasmine"—" denotes releases that did not chart.
# บารุน ซอบติ
บารุน ซอบติ (เกิดเมื่อวันที่ 21 สิงหาคม ค.ศ. 1984) เป็นนักแสดงชายชาวอินเดีย มีชื่อเสียงจากการรับบทเป็นพระเอกนำจากละครโทรทัศน์เรื่อง Iss Pyaar Ko Kya Naam Doon? แผนรักลวงใจ.

นอกจากนั้นเขายังมีผลงานเด่นทางด้านละครโทรทัศน์อีก เช่นเรื่อง Shraddha, Dill Mill Gayye, Baat Hamari Pakki Hai 
ซึ่งในปัจจุบันเขากลับมารับบทนำอีกครั้งในละครโทรทัศน์เรื่อง Iss Pyaar Ko Kya Naam Doon? 3 (แผนรักลวงใจ ภาค 3)

เขามีผลงานเด่นจากการแสดงภาพยนตร์ เช่น Main Aur Mr. Riight, Tu Hai Mera Sunday, Tanhaiyan, The Great Indian Dysfunctional Family, Dry Dreams (2015)

ประวัติ
บารุน ซอบติ เขาสมรสกับภรรยาเป็นที่เรียบร้อยแล้ว เขาเริ่มเข้าสู่วงการตั้งแต่ปี 2009 และมีผลงานที่สร้างชื่อจนเป็นนักแสดงยอดนิยมแห่งอินเดีย ในบท ‘อาร์นาฟ’ จากเรื่อง “แผนรักลวงใจ” ที่กำลังออกอากาศอยู่ทางช่อง8 ในประเทศไทย ภายใต้บทบาทของนักธุรกิจแสนเย็นชา สายตาฟาดฟันกับนางเอก ‘ซานายา ไอรานี’ อยู่ตลอดเวลา และหลังจากซีรีส์เรื่องนี้ออกอากาศไปตั้งแต่วันแรก เรตติ้งที่อินเดียก็พุ่งสู่อันดับ1 ทำให้บารุนได้งานโฆษณาตามมาไม่ขาดสาย รวมทั้งรางวัลการันตีอีกมากมาย จนได้รับโอกาสไปเป็นนักแสดงชั้นนำบอลลีวูดในเวลาต่อมา หล่อมัดใจแฟนๆ พระเอกปากร้ายใจแข็ง บารุณ ซอบติ - newplus.com

ผลงานด้านการแสดง

ละครโทรทัศน์
 ปี ชื่อเรื่องในภาษาอังกฤษ ชื่อเรื่องในภาษาไทย รับบท ออกอากาศช่อง หมายเหตุ2009–2010ShraddhaSwayam KhuranaStar Plus Debut2010 Dill Mill GayyeRaj SinghStar OneCameo 2010–2011Baat Hamari Pakki HaiShravan JaiswalSony TV2011–2012Iss Pyaar Ko Kya Naam Doon?แผนรักลวงใจArnav Singh RaizadaStar Plus2017Iss Pyaar Ko Kya Naam Doon? 3Advay Singh Raizada

ละครทางเว็บไซต์
 ปี เรื่อง รับบท ออกทางเว็บ หมายเหตุ 2017TanhaiyanHaider Ali KhanHotstar2018The Great Indian Dysfunctional Family Samar RanautALT Balaji AsuraNikhil NairVoot  DermaAnthonyVoot

ภาพยนตร์
 ปี เรื่อง รับบท หมายเหตุ อ้างอิง2014 Main Aur Mr. RiightSukhi SinghDebut2015 Dry Dreams UnnamedShort Film2017Calon Istriku Putri Dari India  AjayIndonesian Short Film Tu Hai Mera SundayArjun AnandWorld Premiere at BFI, London201922 YardsRon SenWorld Premiere at the BASAFF, CaliforniaN/ASatra Ko Shaadi Hai Naresh SinhalPost-Production

รางวัลและการเสนอชื่อเข้าชิง
 ปี รางวัล สาขา จากเรื่อง ผลการตัดสิน อ้างอิง 2011  รางวัลสตาร์กิลด์อวอร์ดส์  ส าขานักแสดงนำชายยอดเยี่ยมBaat Hamari Pakki Hai  2012รางวัลขวัญใจมหาชนในอินเดีย  นักแสดงชายยอดนิยม Iss Pyaar Ko Kya Naam Doon? Favorite On-screen Jodi
(กับ ซานายา ไอรานี) รางวัลอินเดียนเทเลวิชันอะคาเดมีอวอร์ดส์  สาขานักแสดงชายยอดนิยมรางวัลอินเดียนเทลลีอวอร์ดส์รางวัลอินเดียนเทลลีอวอร์ดส์ พระเอกนางเอกยอดนิยมแห่งปี
(กับ ซานายา ไอรานี) รางวัลอินเดียนเทลลีอวอร์ดส์ ละครโทรทัศน์ยอดนิยมแห่งปี2017รางวัลอินเดียนเทเลวิชันอะคาเดมีอวอร์ดส์สาขานักแสดงชายยอดนิยม Iss Pyaar Ko Kya Naam Doon 3
# กองเรืออูที่ 29
กองเรืออูที่ 29  ได้รับการก่อตั้งขึ้นในเดือนธันวาคม ค.ศ. 1941 ในลาสเปเซีย ที่ประเทศอิตาลี ภายใต้คำสั่งของคอร์เวทเทนคาพีเท็น ฟรันทซ์ เบ็คเคอร์ กองเรือที่ปฏิบัติการส่วนใหญ่อยู่ในเรืออูแบบ VII และมุ่งเน้นความพยายามเป็นหลักในทะเลเมดิเตอร์เรเนียน โดยต่อต้านกลุ่มเรือที่เดินทางพร้อมกันเป็นกลุ่มใหญ่ ในเดือนสิงหาคม ค.ศ. 1943 กองเรือกรีธาทัพสู่ตูลง แต่ก็มีเรืออูในมาร์แซย์และซาลามิสเช่นกัน กองเรือถูกปลดประจำการในกันยายน ค.ศ. 1944 เมื่อ จมลงในวันที่ 19 กันยายนและเรือกองเรือสองลำสุดท้ายคือเรือ และ ได้ถูกจมเรือในซาลามิส

 ผู้บัญชาการกองเรือ 
ระยะเวลาผู้บังคับบัญชา ธันวาคม ค.ศ. 1941 – พฤษภาคม ค.ศ. 1942 คอร์เวทเทนคาพีเท็น ฟรันทซ์ เบ็คเคอร์ พฤษภาคม ค.ศ. 1942 – กรกฎาคม ค.ศ. 1943 คอร์เวทเทนคาพีเท็น ฟริทซ์ เฟราเอนไฮม์ สิงหาคม ค.ศ. 1943 – กันยายน ค.ศ. 1944 คอร์เวทเทนคาพีเท็น กุนเทอร์ ยาน

 เรืออูที่มอบหมายให้กองเรือ
# ประธาน ศรีดารุณศีล
พระสังฆราช โยเซฟ ประธาน ศรีดารุณศีล S.D.B. (เกิดวันที่ 9 กุมภาพันธ์ ค.ศ. 1946) เป็นมุขนายกกิตติคุณมิสซังโรมันคาทอลิกสุราษฎร์ธานี ปัจจุบันยังดำรงตำแหน่งฝ่ายบริหารหลายตำแหน่งในคริสตจักรโรมันคาทอลิกในประเทศไทย เช่น รองประธานสภาประมุขแห่งบาทหลวงโรมันคาทอลิกแห่งประเทศไทย เป็นต้น และเคยเป็นอดีตอธิการเจ้าคณะแขวงซาเลเซียนแห่งประเทศไทย

 ประวัติ 
พระคุณเจ้าโยเซฟ ประธาน ศรีดารุณศีล ท่านรับศีลล้างบาปที่วัดพระหฤทัยพระเยซูเจ้า อำเภอวัดเพลง จังหวัดราชบุรี รับศีลกำลังที่วัดนักบุญยอแซฟ อำเภอบ้านโป่ง จังหวัดราชบุรี เติบโตและเข้าบ้านเณรซาเลเซียนในนามวัดพระตรีเอกภาพหนองหิน อำเภอเมือง จังหวัดนครปฐม ในปี ค.ศ. 1965 ท่านได้เข้าเป็นสมาชิกคณะซาเลเซียนของคุณพ่อบอสโกที่ อำเภอหัวหิน จังหวัดประจวบคีรีขันธ์ ศึกษาวิชาปรัชญาที่ฮ่องกง และวิชาเทววิทยา ที่เครมิซาน ประเทศอิสราเอล และในวันที่ 29 มิถุนายน ปี ค.ศ.1975 ท่านได้รับศีลบวชเป็นบาทหลวงจากสมเด็จพระสันตะปาปาปอลที่ 6

ท่านเริ่มดำรงตำแหน่งมุขนายกมิสซังโรมันคาทอลิกสุราษฎร์ธานี เมื่อวันที่ 9 ตุลาคม ค.ศ. 2004
# พระเจ้าราชวรวงศ์เธอ กรมหมื่นอมรมนตรี
พระเจ้าราชวรวงศ์เธอ กรมหมื่นอมรมนตรี พระนามเดิม พระองค์เจ้าปาน (พ.ศ. 2337 — 3 มิถุนายน พ.ศ. 2412) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดวน่วม

 พระประวัติ 
พระเจ้าราชวรวงศ์เธอ กรมหมื่นอมรมนตรี ประสูติเมื่อพ.ศ. 2337 มีพระเชษฐา พระอนุชา และพระขนิษฐภคินีร่วมเจ้าจอมมารดาคือ พระเจ้าราชวรวงศ์เธอ กรมขุนธิเบศร์บวร พระเจ้าราชวรวงศ์เธอ พระองค์เจ้าเสือ และพระเจ้าราชวรวงศ์เธอ พระองค์เจ้ามณฑา

กรมหมื่นอมรมนตรี ทรงออกวังในสมัยรัชกาลที่ 2 สมเด็จพระบวรราชเจ้ามหาเสนานุรักษ์ทรงสร้างวังพระราชทาน คือ วังริมพระนิเวศน์เดิม ที่ 1 ซึ่งทรงแบ่งที่ด้านใต้ในเขตพระนิเวศน์เดิมสร้างวังพระราชทาน เสด็จอยู่มาจนสิ้นพระชนม์ หม่อมเจ้าในกรมประทับอยู่ต่อมา จนกระทั่งในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัวพระราชทานเป็นที่กรมทหารเรือพร้อมกับพระนิเวศน์เดิม

ในรัชกาลที่ 3 พระบาทสมเด็จพระนั่งเกล้าเจ้าอยู่หัวทรงสถาปนาเป็น กรมหมื่นอมรมนตรีกรมศิลปากร. เรื่องเฉลิมพระยศเจ้านาย ฉบับแก้ไขเพิ่มเติม (เล่ม 2) . โรงพิมพ์กรุงเทพฯ. พิมพ์ครั้งที่ 3 (กองทัพเรือจัดพิมพ์ถวาย). 2538. พ.ศ.2402 พระบาทสมเด็จพระจอมเกล้าเจ้าอยู่หัว เสด็จประพาสหัวเมืองฝ่ายทะเลตะวันตก กรมหมื่นอมรมนตรี โดยเสด็จด้วยและทรงนิพนธ์ นิราศปักษ์ใต้ พรรณนาการเดินทางตามเสด็จในคราวนั้น2

กรมหมื่นอมรมนตรี สิ้นพระชนม์ในรัชกาลที่ 5 เมื่อวันที่ 3 มิถุนายน พ.ศ. 2412 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412

มีพระโอรสธิดา 7 องค์ ไม่มีนามสกุลพระราชทาน
# วีอาร์แชต
วีอาร์แชต  คือวิดีโอเกมจำลองความจริงเสมือนแบบเล่นหลายคนที่เล่นได้ฟรี พัฒนาโดย Graham Gaylor และ Jesse Joudrey ในวีอาแชทผู้เล่นสามารถสร้างตัวละครเป็นของตัวเองและพูดคุยกับผู้คนภายในเกม เกมดังกล่าวเปิดบน ไมโครซอฟท์ วินโดวส์ ผ่านทาง Steam ในวันที่ 1 กุมภาพันธ์ พ.ศ. 2560 ตัวเกมยังรองรับการเล่นด้วย Oculus Rift, HTC Vive และ Windows Mixed Reality headsets อีกด้วย

 เกมการเล่น 
เกมการเล่นของวีอาแชทมีรูปแบบคล้ายกับเกม Second Life และ Habbo Hotel 
__NOINDEX__
__NONEWSECTIONLINK__
# อี ว็อน-แจ
อี ว็อน-แจ (24 กุมภาพันธ์ ค.ศ. 1986 —) เป็นนักฟุตบอลชาวเกาหลีใต้ เล่นตำแหน่งกองหลัง

 สโมสรอาชีพ 
 นครราชสีมา 
ในวันที่ 6 กุมภาพันธ์ ค.ศ. 2018 อี ว็อน-แจ ได้เปิดตัวกับนครราชสีมา มาสด้า อย่างเป็นทางการ

ในวันที่ 31 มีนาคม ค.ศ. 2018 เกมไทยลีกนัดที่นครราชสีมาบุกไปชนะชัยนาท ฮอร์นบิล ที่เขาพลองสเตเดียม 2—1 ว็อน-แจไปทำฟาล์วฟลอร็องต์ ซีนามา ปงโกลล์ ร่วงล้มในกรอบเขตโทษช่วงทดเวลาท้ายเกม ทำให้นครราชสีมาเสี่ยงต่อการเสียจุดโทษ อย่างไรก็ตาม ผู้ตัดสินได้ขอดูวีเออาร์และพบว่าปงโกลล์เป็นฝ่ายทำฟาล์วก่อน ทำให้นครราชสีมาไม่ต้องเสียจุดโทษ ท้ายที่สุด ผู้ตัดสินจึงให้ใบเหลืองแก่ปงโกลล์ และให้ใบแดงแก่ว็อน-แจ

ต่อมาในวันที่ 30 มิถุนายน ค.ศ. 2018 ว็อน-แจทำประตูแรกในลีกในนัดที่นครราชสีมาบุกไปเสมอสุโขทัยที่สนามทุ่งทะเลหลวง 1–1
# เจดอน แซนโช
}}
เจดอน มาลิก แซนโช (เกิด	25 มีนาคม ค.ศ. 2000) เป็นนักฟุตบอลชาวอังกฤษ ปัจจุบันเล่นในตำแหน่งปีกให้แก่เชลซี โดยยืมตัวมาจากแมนเชสเตอร์ยูไนเต็ด

ชีวิตช่วงต้น
แซนโชเกิดที่แคมเบอร์เวลล์ เกรตเตอร์ลอนดอน จากพ่อแม่ที่มาจากประเทศตรินิแดดและโตเบโก เขาเติบโตที่เคนนิงตัน ลอนดอนใต้ เขากลายเป็นเพื่อนกับรีสส์ เนลสัน เพื่อนนักฟุตบอลผู้ทะเยอทะยานที่อาศัยอยู่ในบริเวณใกล้เคียง หลังทั้งสองเล่นในการแข่งขันระดับเยาวชนด้วยกัน หลังโตขึ้น เขาเป็นแฟนของทีมเชลซี และมีรอนัลดีนโย กับแฟรงก์ แลมพาร์ดเป็นไอดอล

 เกียรติประวัติ 

โบรุสซีอาดอร์ทมุนท์
เดเอ็ฟเบ-โพคาล: 2020–21
เดเอ็ฟเอ็ล-ซูเพอร์คัพ: 2019
ยูฟ่าแชมเปียนส์ลีก รองชนะเลิศ: 2023–24

แมนเชสเตอร์ยูไนเต็ด
 อีเอฟแอลคัพ: 2022–23

เชลซี
ยูฟ่าคอนเฟอเรนซ์ลีก: 2024–25

ทีมชาติอังกฤษ
ฟุตบอลชิงแชมป์แห่งชาติยุโรป รองชนะเลิศ: 2020
ยูฟ่าเนชันส์ลีก อันดับ 3: 2018–19
# พระเจ้าอมิโตทนะ
พระเจ้าอมิโตทนะ หรือ พระเจ้าอมิโตทนศากยราชา พระองค์เป็นพระราชโอรสของพระเจ้าสีหหนุกับพระนางกัญจนา
มีพระอนุชาและพระกนิษฐาร่วมพระชนกชนนีอีก 6 พระองค์ ได้แก่ สุทโธทนะ สุกโกทนะ โธโตทนะ ฆนิโตทนะ ปมิตา และอมิตา พระองค์มีพระราชโอรส 2 องค์ คือ พระอนุรุทธ และพระมหานาม ซึ่ง ได้อภิเษกสมรส และมีบุตรชื่อวาสภขัตติยา ซึ่งเป็นมเหสีของพระเจ้าปเสนทิโกศลhttp://www.palikanon.com/english/pali_names/am/amitodana.htm ซึ่งมีพระราชโอรสองค์หนึ่งคือ เจ้าชายวิฑูฑภะ ซึ่งต่อมาเจ้าชายวิฑูฑภะก็ได้ทำลายล้างและโค่นล้มศากยวงศ์ เพราะ ได้ให้มารดา(นางทาสี)ที่วรรณะต่างกับบิดา
# พระเจ้าราชวรวงศ์เธอ กรมหมื่นอมเรศรัศมี
พระเจ้าราชวรวงศ์เธอ  กรมหมื่นอมเรศรัศมี พระนามเดิม  (22 มกราคม พ.ศ. 2346 — พ.ศ. 2423) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์

 พระประวัติ 
พระเจ้าราชวรวงศ์เธอ พระองค์เจ้าภุมเรศ ประสูติเมื่อวันที่ 22 มกราคม พ.ศ. 2346 มีพระเชษฐาร่วมเจ้าจอมมารดาคือ พระเจ้าราชวรวงศ์เธอ กรมหมื่นอมเรศรัศมี เป็นพระราชโอรสในสมเด็จพระบวรราชเจ้ามหาเสนานุรักษ์กับเจ้าจอมมารดาทรัพย์

ทรงออกวังในสมัยรัชกาลที่ 2 แต่ทรงออกวังภายหลังสมเด็จพระบวรราชเจ้ามหาเสนานุรักษ์สวรรคตแล้ว พระบาทสมเด็จพระพุทธเลิศหล้านภาลัยจึงทรงเป็นผู้สร้างวังพระราชทาน คือ วังสพานเสี้ยว วังที่ 3วารสารยุติธรรมปริทัศน์. กรุงเทพมหานครกับภูมิหลังการสร้าง "วัง". เผยแพร่วันที่ 1 มีนาคม พ.ศ. 2560. สืบค้นเมื่อ 21 มีนาคม พ.ศ. 2562 วังนี้อยู่เชิงสะพานผ่านพิภพลีลา เสด็จอยู่มาจนสิ้นพระชนม์ในสมัยรัชกาลที่ 5 แล้วเชื้อสายอยู่ต่อมาจนรื้อทำถนนราชดำเนินกลาง

ในรัชกาลที่ 4 พระบาทสมเด็จพระจอมเกล้าเจ้าอยู่หัวทรงสถาปนาเป็น พระเจ้าบวรวงศ์เธอ กรมหมื่นอมเรศรัศมีกรมศิลปากร. เรื่องเฉลิมพระยศเจ้านาย ฉบับแก้ไขเพิ่มเติม (เล่ม 2) . โรงพิมพ์กรุงเทพฯ. พิมพ์ครั้งที่ 3 (กองทัพเรือจัดพิมพ์ถวาย). 2538. สิ้นพระชนม์ในสมัยรัชกาลที่ 5 เมื่อพ.ศ. 2423 พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 9 กุมภาพันธ์ พ.ศ. 2423 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412

กรมหมื่นอมเรศรัศมี มีโอรส คือ หม่อมเจ้าสมพงศ์ หรือท่านชายน้อย เสกสมรสกับหม่อมราชวงศ์หญิงวรรณ มนตรีกุล มีธิดา คือ หม่อมราชวงศ์หญิงเล็ก กรีธาพลธิบดี (2416-2475)อนุสรณ์ในการปลงศพหม่อมราชวงศ์หญิงเล็ก กรีธาพลธิบดี ณ วัดมกุฎกษัตริยาราม เมื่อวันที่ 5 เมษายน พ.ศ. 2481 ภรรยาของพระกรีธาพลธิบดี 

อนึ่งราชสกุลนี้ไม่มีนามสกุลพระราชทานให้ เนื่องจากในสมัยรัชกาลที่ 6 ที่มีการพระทานนามสกุลให้แก่พระราชวงศ์นั้น ทายาทของกรมหมื่นอมเรศรัศมี เหลืออยู่เพียงผู้เดียว คือ หม่อมราชวงศ์หญิงเล็กซึ่งหม่อมราชวงศ์หญิงเล็กใช้นามสกุลของสามี จึงไม่จำเป็นต้องได้รับนามสกุลพระราชทาน

 พงศาวลี